钦定古今图书集成/明伦汇编/闺媛典/第077卷 > 许嘉言妻李氏〈李氏杜氏附〉
## 钦定古今图书集成/明伦汇编/闺媛典/第077卷 > 许嘉言妻李氏〈李氏杜氏附〉

按《开封府志》：李氏，儒士许嘉言妻。夫亡，纺绩事孀姑。
姑刘常患病，氏祷神泣以身代。崇祯癸未，寇破摩天
砦，氏自分一死，诫两媳李氏、杜氏曰：“势难活矣，勿为
贼污。”蒙袂投于黄河。两媳见姑投河，抱子携女随姑
而逝。氏子许仁，痛母投河不顾妻子赴水救母，贼钩
之至岸，曰：“汝何不救少妇而援老妪？”仁以母告，贼义
而释之。